**Primarul comunei Cârligele ”sare la beregata” CUP-Rural pentru gravele disfuncținalități în alimentarea cu apă a abonaților din comunitate**

**Într-o postare pe contul său de facebook**[**Stefan Moscu**](https://www.facebook.com/moscu.stefan.9?__tn__=%2CdC-R-R&eid=ARArXQZ4_qCpneDdeHRxyOZhZgFFwsiif2HwTP2OIqx0yfhthuarkVPp-8ptQ74xd925_xErdvF3NRA4&hc_ref=ARRE4nLJhdTu-EY5kams1AcPC32OxXOqKVUY5xOKN1fGvXcAM_qRV4CB4U_34nZE8t4&fref=nf)**, primarul comunei Cârligele aduce grave acuzații, Companiei de Utilităţi Publice S.A.Vrancea, sucursala CUP RURAL pentru gravele disfuncâionalități cu care se confruntă în alimentarea cu apă  abonații comunității.Redaăm în continuare intergral postarea primarului**

Dragi cârligeni,
Mă alătur dumneavoastră şi îmi exprim în mod public INDIGNAREA ŞI DEZAPROBAREA faţă de modul în care angajaţii Companiei de Utilităţi Publice S.A.Vrancea, sucursala CUP RURAL, RESPONSABILI pentru furnizarea apei populaţiei în satele Cârligele, Blidari şi Bonţeşti înţeleg să îşi facă treaba şi să îşi îndeplinească atribuţiile de serviciu.
Vă întreb dragi cârligeni: de mai bine de 10 ani cui plătiţi factura la apă? Primăriei sau CUP S.A.? Cine vă intră în curţi şi vă citeşte apometrele? Cine vă aduce facturile? Angajaţii CUP sau angajaţii primăriei? Cui plătiţi racordul la sistemul public, nu cumva la CUP? Cu cine aveţi contract de furnizare a apei, nu cumva cu CUP S.A.?
Sistemul public de alimentare cu apă din comuna Cârligele este dat în întregime în administrarea CUP S.A., CUP-ul fiind unicul operator autorizat în judeţul Vrancea care, de altfel, administrează sistemele de alimentare cu apă din aproape toate comunele vrâncene ( în majoritatea sunt probleme la fel de grave). Această societate şi angajaţii săi sunt singurii RESPONSABILI de buna funcţionare a sistemului de alimentare cu apă, de repararea defecţiunilor, de curăţarea bazinelor şi puţurilor de captare, de alimentarea în mod constant a bazinelor din care pleacă apa la populaţie în aşa fel încât întreaga comună să beneficieze de apă .
Este bine să cunoaşteţi, dragi cârligeni, indiferent de satul în care locuiţi, următoarele aspecte :
- Sistemul de alimentare cu apă a satelor Cârligele, Blidari şi Bonţeşti s-a construit în perioada 2004-2006, printr-un program naţional ,,Programul de alimentare cu apă la sate,, , fiind un program derulat de către Consiliul Judeţean Vrancea pentru peste 40 de comune din judeţul Vrancea. Acest sistem a fost dintotdeauna proprietatea publică a Judeţului Vrancea(nu a comunei Cârligele) şi dintotdeauna administrat de CUP Rural( fostul SPESRAA). Deci, ,,falsului,, care mă numeşte "proiectantul sistemului" eşti PROST informat şi probabil "informatorii" tăi au acelaşi interes politic ca şi tine.....că nu-i aşa: mai bine sabotezi, decât să îţi faci treaba.....
- Sistemul de alimentare cu apă a satului Dălhăuţi a fost construit în perioada 2003-2004 cu finanţare din fonduri europene Sapard, program derulat de Consiliul Local Cârligele iar la terminarea lucrărilor sistemul de alimentare cu apă a fost inclus în proprietatea publică a comunei Cârligele unde se află şi la ora actuală.
În anul 2009, Consiliul Local Cârligele a dat în administrare sistemul de alimentare cu apă din satul Dălhăuţi la S.C.CUP RURAL, fiind semnat un proces verbal de dare în administrare în acest sens(pe care il anexam postării).
Având în vedere contractul încheiat în anul 2009 cât şi faptul că a administrat de la bun început sistemul de alimentare cu apă din satele Cârligele, Blidari şi Bonţeşti S.C.CUP RURAL ESTE RESPONSABIL de buna funcţionare a sistemului, de întreţinerea lui, de emiterea şi încasarea facturilor, DE REALIZAREA INVESTIŢIILOR NECESARE.
În perioada 2008-2010 funcţionau 6 puţuri cu amplasament la intrare în comuna Cârligele dinspre Focşani.
La ora actuală din cele 6 puţuri care asigură apa pentru satele Cârligele, Bonţeşti şi Blidari mai funcţionează doar 2 puţuri.... pentru că "domnilor" angajaţi ai CUP RURAL le este ,,greu,, să supravegheze şi să întreţină 6 puţuri!!! Plus că e consum mare de curent, consumă pompele!!! Nu mai bine lăsăm oamenii fără apă, noi facem economie la curentul electric dar avem mai mulţi bani să ne platim salariile???!!!! E posibil aşa ceva????!!!
Adresez câteva întrebări publice conducerii S.C.CUP RURAL şi angajaţilor CUP "domnilor" BUDESCU MARIAN şi POPA VIOREL, care răspund de satele Cârligele, Blidari şi Bonţeşti:
- Pentru ce le plătiţi salariile acestor angajaţi ? Să stea în timpul programului la baruri, la cafele, prin vii şi eventual să arunce neputinţa, nepăsarea şi lipsa lor de implicare spre primarul comunei???!!! De ce nu vă respectaţi "domnilor" angajaţi programul de lucru? De ce la o avarie care se întâmplă vineri,interveniţi abia luni şi lăsaţi sate întregi fără apă(cum s-a întâmplat de curând cu defecţiunea din faţa Căminului Cultural Cârligele, tot satul Bonţeşti fiind afectat! - şi nu este un caz singular, la fel s-a întâmplat şi la Blidari !!!!) De ce nu asiguraţi pomparea apei de la staţia Bonţeşti spre Blidari deal iar zeci de familii din Blidari deal suferă din cauza voastră. Aşa întelegeţi voi să lucraţi în folosul cetăţenilor ?
- De ce nu vă îndepliniţi atribuţiile de serviciu: curăţarea regulată a bazinelor ( de asta vine apa murdară!!!), supravegherea debitului, izvoarelor şi puţurilor de captare, inclusiv pe timpul nopţii dacă este necesar, mai ales în această perioadă de secetă când oamenii au mai multă nevoie de apă???!!!
- Cum colegul dumneavoastră care administrează sistemul de alimentare cu apă a satului Dălhăuţi reuşeşte să asigure apă non–stop populaţiei, iar dumneavoastră nu puteţi???!!! La Dălhăuţi debitul puţurilor este mai mic decât la Cârligele însă sistemul e administrat corespunzător şi responsabil, dl. Bari Sava se trezeşte noaptea, supraveghează umplerea permanentă a bazinelor, nu s-a plâns nimeni că apa e murdară...că într-o parte a satului curge non-stop iar în cealaltă parte curge când aveţi dumneavoastră chef, că nici programul de 3 ore dimineaţa şi 3 ore seara nu îl mai respectaţi !!!
Este o dovadă că dacă se vrea, se poate...numai la dumneavoastră NU SE POATE...Vă acuz de incompetenţă şi de rea voinţă şi vă cer public să încetaţi cu sabotarea iar dacă nu vreţi sau nu puteţi să faceţi munca pentru care sunteţi plătiţi, lăsaţi locul liber pentru alţii mai competenţi şi mai bine-intenţionaţi!!!!
Domnilor şefi de la CUP S.A, sucursala Rural, vă rog să analizaţi toate aspectele pe care de altfel vi le-am semnalat în nenumărate rânduri şi să luaţi măsuri urgente!!!!

[**Stefan Moscu**](https://www.facebook.com/moscu.stefan.9?__tn__=%2CdC-R-R&eid=ARArXQZ4_qCpneDdeHRxyOZhZgFFwsiif2HwTP2OIqx0yfhthuarkVPp-8ptQ74xd925_xErdvF3NRA4&hc_ref=ARRE4nLJhdTu-EY5kams1AcPC32OxXOqKVUY5xOKN1fGvXcAM_qRV4CB4U_34nZE8t4&fref=nf)